Kljukuša - Wikipedia

# Kljukuša

### Sa Wikipedije, slobodne enciklopedije

Kljukuša je tradicionalno bosansko jelo s krompirom i jedno od najpoznatijih jela u Bosanskoj Krajini. Potiče jos iz osmanskog doba , a zbog njezine relativno lake pripreme je jedno od osnovnih jela starobosanske kuhinje. Do prije 35 godina, kljukuša je bila delikatesa i pravila se najčešće u posebnim prilikama kao što su vjenčanja, odlazak mladih u vojsku itd.

## [izmijeni] Način pripreme

Ovo je jedan od načina pripreme

Sastojci:

- brašno
- krompir
- so, biber
- crni i bijeli luk
- prašak za pecivo
- pavlaka i jogurt
- puter i ulje.

Priprema:

Oprati i oguliti veći krompir (20 dkg.). Krompir izrendati u većoj posudi a potom dodati 25 dkg brašna u koje prethodno stavite cijeli prašak za pecivo (kesica). Smjesu posoliti umjereno i pobiberiti po želji. Zatim izrendati jednu glavicu luka (crnog) i 1 češanj bijelog luka i sve izmiješati sa jednom šoljicom vode. Smjesa treba da izgleda gušća od smjese za palačinke. U tu smjesu dodati izmučeno jedno jaje i istopljene dvije kašike putera sa jednom kašikom ulja.

Kad se sve izjednači miješanjem, smjesu sipati u namašćeni pleh i peći u prethodno ugrijanoj pećnici na 220 stepeni nekih 20 minuta (dok smjesa ne porumeni). Izrezati dok je vruće u kvadratiće po želji i servirati na veći oval. Kljukušu umjereno preliti sa pavlakom i jogurtom po vlastitoj želji uz dodatak sitno izrezanog bijelog luka. Uz kljukušu možete piti hladno kiselo mlijeko ili jogurt.

Preuzeto sa: "http://bs.wikipedia.org../../../k/l/j/Kljuku%C5%A1a.html"

Kategorije: Bosanska kuhinja | Kulinarstvo

##### Views

- Članak
- Razgovor
- Trenutna verzija

##### Pretraga